# data[].attributes.attachment_link.readable_text
Minima: 2025.05.16

Lietuvoje Vaiko diena minima gegužės trečiąjį penktadienį. Ši data pasirinkta neatsitiktinai - ji įsiterpia tarp Motinos, Tėvo ir Šeimos dienų, pabrėždama vaiko vaidmenį šeimoje ir visuomenėje.

Tarptautinės vaikų gynimo dienos, minimos birželio 1 d., ištakos siekia 1925 m. Ženevoje vykusią Pasaulinę vaikų gerovės konferenciją. Nors konferencijos dalyviai pritarė idėjai minėti Tarptautinę vaikų gynimo dieną, konkreti data nebuvo nustatyta. Tik 1950 m. birželio 1 d. Tarptautinė vaikų gynimo diena pirmą kartą paminėta Sovietų Sąjungoje.

Lietuvoje, kaip ir daugelyje kitų Rytų ir Vidurio Europos bei komunistinių valstybių, Tarptautinė vaikų gynimo diena buvo minima birželio 1 d., tačiau 2023 m. lapkričio 21 d. priimtas Lietuvos Respublikos atmintinų dienų įstatymo pakeitimas, kuris vietoje prieš tai buvusios dienos įteisino dvi naujas atmintinas dienas:
Vaiko diena (gegužės trečiasis penktadienis) ir Pasaulinė vaiko teisių diena (lapkričio 20 d.)

Vaiko dienos reikšmė:

Atkreipti dėmesį į vaikų teises ir gerovę

Skatinti visuomenę rūpintis vaikais

Ugdyti pagarbą vaikams ir jų individualiems poreikiams

Stiprinti šeimos ryšius

Puoselėti teigiamas vertybes ir saugią aplinką vaikams

Vaiko diena - tai ne tik šventė, bet ir proga susimąstyti apie vaikų gerovę ir atsakomybę už jų ateitį.

# data[].attributes.attachment_link.description
Vardų reikšmių ir švenčių kasdienis kalendorius